runetrust/blame-folketinget-dk huggingface dataset:
Zenia Stampe (RV), 2018-01-16:
Det er jo ikke engang sådan, at det behøver være to mennesker, det kan også bare være, fordi man ruller et liggeunderlag eller en presenning ud i regnvejr, og derfor er det ikke et forbud mod lejre eller utryghedsskabende lejre, det er jo et forbud mod hjemløshed eller i hvert fald et forbud mod hjemløshed der, hvor hjemløsheden kommer til udtryk ved, at man skal sove.
Kristian Thulesen Dahl (DF), 2012-10-04:
Det er nok meget logisk, at det lige præcis er sådan, for det var jo også statsministeren, der i januar i år jo sagde i talen i Europa-Parlamentet, at hun var europæer af hjertet, og derfor er det jo logisk nok, at det europæiske falder hende nemt og er et sted, hvor hun faktisk godt selv kan.
Kenneth Kristensen Berth (DF), 2019-02-08:
Personligt må jeg også bare sige, at det at modtage diæter på 2.200 kr. skattefrit, hver gang man møder op til et møde, altså pr. dag, også er ganske mange penge, hvis man anslår, at der er 20-22 arbejdsdage om måneden, hvad jeg har forstået er det, der reelt er i Europa-Parlamentet.
Kristian Jensen (V), 2016-12-15:
Derfor mener jeg ikke, at der vil være behov for et ekspertudvalg med eget sekretariat nedsat af Folketinget, og da slet ikke, når Det Økonomiske Råd, der har det som sin opgave at følge med i landets økonomiske udvikling, og som råder over sit eget sekretariat, allerede er i gang med at belyse området.
Annette Lind (S), 2017-11-07:
Det vil jeg hellere prioritere i stedet for at diskutere, om der skal være et klasseloft, fordi det kun er en fjerdedel af alle skoleelever, der ville få gavn af det her forslag, for det er nemlig sådan, at tre fjerdedele lige nu har en klassestørrelse, som er under 24 elever.
Erling Christensen (S), 2001-01-09:
Ja, men ligesom jeg gerne vil være forbrugerne behjælpelig med at sikre sunde fødevarer, så vil jeg også gerne sikre mig, at Venstres ordfører ved, hvad det her lovforslag handler om. Hr. Jens Kirk skal være opmærksom på, at den trinvise opbygning, som ligger i det her, som jo er en væsentlig indsats, ikke sker på én dag.
Karsten Lauritzen (V), 2013-05-22:
For BT har jo vist – det kom i øvrigt også frem i et samråd i Folketinget – at den model for trafikkontrol, som justitsministeren har valgt, jo selvfølgelig handler om at hæve trafiksikkerheden og sikre, at færre dør i trafikken, og det er vi i Venstre fuldstændig enige i, men den har også det andet formål, og meget tyder på, at det er det primære, nemlig at få rigtig, rigtig mange bødemillioner i statskassen.
Morten Helveg Petersen (RV), 2006-09-07:
Jeg forsøgte at sige før, at med hensyn til hele diskussionen om ejerboliger har vi jo fået kritik for og har også i løbet af dagen i dag fået kritik for vores eget skatteudspil, så at sige, at vi freder dem, synes jeg ikke hænger sammen.
Kim Andersen (V), 2010-03-26:
Vi vil følge den drøftelse i kirken, hvordan den så end måtte forme sig, med stor interesse, og vi anerkender også, at der er bevægelse i samfundet og i forholdet mellem mennesker, men vi er her inde at røre ved noget meget hårfint i den danske folkekirkelige ordning imellem folkekirken og staten, og her er der behov for, at vi alle sammen træder både nuanceret og meget varsomt.
Anni Matthiesen (V), 2017-03-24:
Den danske folkeskoles kerneopgave bygger nemlig også typisk på noget, der lokalt er forankret, og jeg vil også sige til Enhedslistens ordfører, at noget af det, som jeg personligt har været tæt på, er de kampe, der ofte tages i lokalsamfundet, for at sikre bevaringen af deres skole.
Line Barfod (EL), 2004-11-18:
Det nytter ikke med et stort fængsel, der kan opdeles i mindre, for det, der er brug for, er ikke at have de store institutioner, der får deres egne subkulturer, men derimod at have nogle små enheder, hvor man også kan have mange forskellige ansatte og også gerne ansatte, der har andre job, som udefra kan tage de erfaringer med, i stedet for at man opbygger subkulturer internt i fængslerne, som man gør, hvis det er store institutioner.
Frank Jensen (S), 2000-03-29:
Når vi mener, at 25-km-grænsen er nok, så hænger det bl.a. sammen med den mere politifaglige redegørelse, hr. Nonbo kom med, at det i hvert fald er det, der skal til, for at man kan nå at eftersætte fra dansk side efter en konkret henvendelse til alarmcentralen.
Jørn Jespersen (SF), 2001-05-28:
Derfor er det meget væsentligt, at vi får forberedt det såkaldte Rio + 10-møde, som finder sted i september næste år i år 2002, meget grundigt og fra dansk side gør en indsats for at få genskabt tilliden og skabt fundamentet for at skabe nye fremskridt på den globale scene.
Frank Aaen (EL), 2006-01-19:
Men når der er flertal for at opretholde det og give det nye opgaver, vil jeg gerne spørge hr. Per Kaalund, om Socialdemokratiet er enig i, at hjemmeværnet også skal udføre politiopgaver – altså ikke kun optræde ved katastrofer og måske dirigere trafik, når nogle synes, det er godt, at de står ved et ungskue og sådan noget, men også udføre almindelige politiopgaver som f.eks. spirituskontrol af bilister.
Nikolaj Villumsen (EL), 2016-06-02:
Det vil Socialdemokraterne ikke, og det synes jeg er ærgerligt, men det, som ligger i kortene, er jo, at lykkes det franske initiativ ikke, vi vil formentlig se Frankrig, Belgien, Luxembourg, Slovenien, en række EU-lande gå ud og anerkende Palæstina.
Jens Heimburger (KF), 1998-06-17:
Til hr. Villy Søvndals bemærkninger om at sætte fokus på de svage børn: Jeg kan kun sige, at hvis nogen kunne sige til mig, hvad der skal til for at bryde den sociale arv hos de her 20.000 børn, vi taler om, eller hvor mange det er, jamen så ville jeg ikke et øjeblik betænke mig på at snuppe 500 kr. fra hvert af de andre 700.000 børn, vi har i det her land, hvis det var det, der skulle til, eller 1.000 kr. Jeg ville ikke være bange for den prioritering.
Ida Auken (SF), 2010-04-27:
Så det er sjovt, at Venstre på et område åbenbart stoler fuldstændig på, at kommunerne nok skal få gjort det her og tage hensyn til miljøet, men når kommuner på den anden side gerne vil indføre en beskyttelse af deres borgere, så er det ikke godt nok, og så må man i Københavns Kommune f.eks. ikke stille krav til lukkede partikelfiltre.
Keld Albrechtsen (EL), 2003-11-13:
Det er jeg nødt til at sige, for jeg opfatter også ministerens meldinger her - jeg takker ministeren for, at han kommer med dem i fuld åbenhed - sådan, at det bliver meget vanskeligt, for der er jo åbenbart en hel fundamental uenighed i den her sag, nemlig om det skader eller svækker Danmarks forhandlingsposition, at Danmarks holdning bliver kendt.
Brian Mikkelsen (KF), 2000-02-24:
Den IS-model, som jeg plæderer for, og som mange ude i uddannelsesverdenen plæderer for, er jo netop den mellemting, som sikrer, at man prøver at se på, hvor der er nogle fordele, hvor er der nogle ting, hvor man kan samarbejde om de positive ting, der er ved en eventuel fusion.
Astrid Krag (S), 2019-04-12:
Det har jeg stillet udvalgsspørgsmål om ad et par omgange, og senest i et svar fra Udlændinge- og Integrationsministeriet fra oktober sidste år fik jeg at vide, at man ville se nærmere på, om der er behov for at justere den danske tilgang, så behandlingen af en ansøgning også i tilfælde, hvor en person er under efterforskning for en forbrydelse, der kan medføre fængselsstraf på 5 år eller derover, kan udsættes.
Erling Bonnesen (V), 2015-02-24:
Og så er det jo fair nok, når man beder om at prøve at få en konkurrencedygtig model på bordet, som man kan prøve at tage afsæt i bl.a. i forbindelse med nogle af de her analyser, så vi kan få tilvejebragt et fyldestgørende beslutningsgrundlag at tage stilling til.
Rasmus Nordqvist (ALT), 2017-03-28:
Hvor lang tid skal man have optjent for at have lov til at få del i de velfærdsydelser, vi har som en del af vores system – og som de borgere jo betaler skat til, og som de borgere faktisk bidrager til og ikke gør så meget brug af, da børnene ikke går i skole, går til lægen osv.?
Anders Kronborg (S), 2020-11-26:
Jeg synes sådan set, det er meget på sin plads også at rose Dansk Folkeparti for at have kastet lys over den her sag, både med henblik på at få en ordentlig dialog med erhvervet og at få sat fokus på dyrevelfærden; jeg synes måske der mangler lidt anerkendelse fra ordførerens side.
Per Ørum Jørgensen (KF), 2009-05-15:
Så sent som i går drøftede vi et forslag på fødevareministerens område, hvor Socialdemokraterne også ville indføre danske særregler i forhold til EU, og jeg synes efterhånden, at der begynder at tegne sig et mønster, som er ganske interessant nu, hvor der er valgkamp til Europa-Parlamentet.
Nick Hækkerup (S), 2015-01-29:
Med den her indledning er konklusionen, at vi stemmer imod beslutningsforslaget, hvilket talen i øvrigt taget i betragtning kan lyde lidt underligt, men det er, fordi konstruktionen her i Folketinget jo er sådan, nemlig at så ryger beslutningsforslaget til udvalget, der skriver en beretning, som har det indhold, som vi har aftalt, hvorefter vi i regering vil agere på den beretning.
Lars Barfoed (KF), 2008-02-27:
Netop i fortsættelse af vores i vid udstrækning fælles opfattelse af de her ting er fru Pia Olsen Dyhr så ikke enig med mig i, at vi skal takke ministeren for, at ministeren netop i oplægget til finanslov har besluttet at opgradere bistanden til ngo'erne med 50 mio. kr.?
Laura Lindahl (LA), 2018-11-09:
Jeg siger, at vi skal ændre mentaliteten hos de mennesker, som går ind i de fag, så de ikke når til at få arbejdsskader, så de ikke når til at blive nedslidte, så de ikke ender der, hvor de dør af det, men skifter spor tidligere, og det er sådan set det, jeg tror er den største udfordring.
Carina Christensen (KF), 2008-02-28:
Jeg synes, at vi skal gøre opmærksom på de muligheder, der ligger i lovgivningen i dag, og jeg synes, det er godt, at der via lovgivningen er åbnet mulighed for, at man kan etablere det her tv-overvågningsudstyr i taxaerne, hvis man lokalt mener, at der er et behov for det.
Astrid Krag (SF), 2011-06-14:
Jeg kan sige til Dansk Folkepartis ordfører, at det også var mig selv, der i min ordførertale snakkede om de unge mennesker, der bliver fuppet til Danmark af skruppelløse uddannelsesagenter, og om de studerende, der faktisk arbejder illegalt heroppe og dermed deltager i social dumping og pres på danske lønninger.
Hans Christian Schmidt (V), 2002-05-08:
Sådan er det, så enkelt, og derfor vil jeg bare sige, at der ingen forskel er. Man kunne også sagtens lægge en eller anden fast regel med hensyn til kvælstofforbrug, og det ved hr. Jørn Jespersen godt, og jeg synes, vi skal lade være med at diskutere det på den måde.
Ole Sohn (SF), 2002-05-16:
Det er derfor, jeg mener, det er ret væsentligt at høre, om Det Konservative Folkeparti vil være med til at skabe en mulighed, som kan samle Folketinget og samle arbejdsmarkedets parter på en måde, som imødekommer Det Konservative Folkepartis og regeringens ideer, uden at man griber ind i en overenskomst, som Det Konservative Folkepartis ordfører så ganske rigtigt har sagt.
Elisabeth Arnold (RV), 2003-01-08:
Det skyldes selvfølgelig, at der skulle findes en landbrugsordning for at få udvidelsen til at falde i hak, og så blev det altså sådan, at de to vigtigste aktører på området, nemlig Tyskland og Frankrig, lavede en aftale, som gjorde, at man kunne få en udvidelsestraktat på plads.
Hans Kristian Skibby (DF), 2002-05-27:
Men som sagt vil jeg gerne endnu en gang henstille, at det her ikke bliver en finanslovdebat, for det tilkommer ikke mig at føre den her i Folketinget, i hvert fald ikke på vegne af Dansk Folkeparti. Hr. Ole Vagn Christensen var inde på, at der ikke er noget positivt i det, som er lagt i kortene med den regionalpolitiske redegørelse, og nævnte bl.a. noget om hjælp til selvhjælp, der var gået fløjten i den jysk/fynske redegørelse.
Kristian Thulesen Dahl (DF), 2004-06-03:
Hvis vi anerkender, at der er noget fordelingspolitisk, vi skal tage hånd om, så er der jo en stribe muligheder for at løse det, og der vil vi ikke i dag lægge os fast på, om det skal løses på den ene eller den anden måde. Vi står fuldt ud bag det skattestop, vi har i dag.
Troels Lund Poulsen (V), 2021-04-22:
Når vi så ser på det samlede beslutningsforslag fra Nye borgerlige, kan det godt være, at Venstre er enig i intensionen og også synes, at det er godt at få debatten, men vi mener, at det konkrete forslag, der foreligger her i dag, ikke er udviklet nok til at kunne danne baggrund for, at vi kan støtte det.
Orla Hav (S), 2016-04-20:
Jeg tænker på, at det, at man har skydefaciliteter, nærkamps-, brandøvelses- og politihundetræningsfaciliteter i bestemte områder, jo bør kunne udbygges i forhold til at sige, at det kommer til gavn senere hen, når der skal være et samarbejde mellem forskellige etater, der skal sørge for at tage vare på landets sikkerhed eller katastrofesituationer, eller hvad det nu kan være.
Bjarne Laustsen (S), 2006-11-22:
Derfor er det for mig et meget, meget centralt spørgsmål, om det er det ene regelsæt eller det er det andet regelsæt, og jeg håber meget, at den redegørelse, der kommer inden for 48 timer, bærer præg af, at man har et overordnet svar på det spørgsmål.
Pia Gjellerup (S), 2006-03-15:
Jeg forstår den sådan, at den handler om, at aftalen fra juni er overholdt, men jeg har ikke af finansministerens meget tydelige specifikation forstået, hvad det er for nogle ting, som regeringen mener er engangsomkostninger, at det er noget, der er aftalebaseret.
Steen Gade (SF), 2014-06-04:
Men der er også områder, som bliver ramt og allerede er blevet ramt af klimaændringer, og som bliver hårdere ramt i fremtiden, og det er jo derfor, det er meget vigtigt at få sikkerhedspolitikken til at hænge sammen og også handle om at forebygge klimaændringer, handle om at få det ind i den politiske kontekst.
Pernille Vermund (NB), 2021-05-03:
Når vi alligevel er positive over for nærværende beslutningsforslag, skyldes det, at forslaget handler om nogle af de svageste borgere i vores samfund – danskere, der lever som hjemløse, som er misbrugere, eller som har psykiske lidelser; mennesker, som i alt for høj grad kriminaliseres og jages frem for at få den støtte og hjælp, som de fortjener.
Elisabeth Geday (RV), 2005-04-05:
Til gengæld synes jeg, at vi i udvalgsarbejdet er nødt til at dykke ned i, om det er korrekt og rimeligt, at selve afgørelsen fra Ankestyrelsen, sådan som Dansk Arbejdsgiverforening fremhæver, betyder merudgifter for arbejdsgiverne på omkring 100 mio. kr. til bl.a. betaling af afløsningsbeløb.
Tove Fergo (V), 2004-11-17:
I det halve år, der er gået, siden forslaget sidst blev debatteret her i salen, har der været en livlig offentlig debat om, hvorvidt der bør være mulighed for, at homoseksuelles partnerskab kan indgås ved en kirkelig eller religiøs handling i lighed med vielse af heteroseksuelle.
Ole Hækkerup (S), 2009-10-29:
Der er jo noget helt forrygende i, når Venstre og Konservative stiller sig op og slår sig på brystet og siger: Se, hvor meget vi bliver rost i udlandet, og hvor gode resultater vi leverer; se, hvor meget Barack Obama roser vindmølleudbygningen i Danmark og hvor høj en andel af vedvarende energi, vi har i kraft af vindmølleudbygningen.
Lene Espersen (KF), 2007-05-02:
Det fremgår af bemærkningerne til beslutningsforslaget, at baggrunden for forslaget bl.a. er, at en række forskere har fået adgang til PET’s arkiver og dernæst har offentliggjort personoplysninger for disse arkiver, uden at de berørte personer selv har haft adgang til arkiverne hos PET.
Birgitte Bergman (KF), 2021-05-04:
Konkret er det nemlig sådan, at et badelav med en stor gruppe borgere som medlemmer eller borgere, der selv har et fritidshus eller en bolig ud til kysten, oplever et uforståeligt bureaukrati og regelsæt, når de søger tilladelse til at etablere en bade- eller bådebro eller ændre på eksisterende bade- og bådebroer.
Rosa Lund (EL), 2020-05-19:
Men jeg hæfter mig også ved, at hr. Morten Messerschmidt hopper let hen over, at i den sidste tiltale for antisemitisme, der har været – meget tydelig antisemitisme, altså hærværk mod gravsteder – er det sådan set to mænd, der højst sandsynligt tilhører en nynazistisk organisation, der er tiltalt.
Niels Helveg Petersen (RV), 2002-11-20:
Der kan være tale om det, som hr. Nødgaard nævner, at der stilles annoncer til rådighed for bestemte kandidater, der kan være tale om, at vælgerforeningerne eller kandidaterne får stillet biler, trykkeri eller andre naturalieydelser til rådighed, og derfor tror jeg, at man i forslaget fokuserer for meget på disse direkte pengebeløb.
Marcus Knuth (KF), 2022-04-06:
Selvfølgelig havde vi håbet på, at ministeren ville bakke op om beslutningsforslaget, som det ligger her, men jeg er rigtig glad for, at ministeren kan se, at der er en vis skævhed, når der ikke er noget gebyr, idet man anden, tredje eller fjerde gang søger, altså at det indirekte bliver udnyttet af folk, som helt klart på forhånd, ikke mindst på baggrund af domme for alvorlig kriminalitet, ved, at de ikke får det danske statsborgerskab.
Arne Rolighed (S), 2001-01-24:
Jeg får også temmelig mange signaler fra befolkningen i øjeblikket, og der er stor forståelse og stor glæde over de mange spændende initiativer, jeg har taget, og det vil glæde mig også at realisere de initiativer; i forslag efter forslag vil de blive konkretiseret og udmøntet.
Annie Lunde Hansen (CD), 2000-04-04:
Dette er naturligvis en problemstilling, som også regeringen er opmærksom på, ellers ville vi vel næppe stå i den situation, at man, selv om der rent faktisk ligger en analyse fra Lejelovskommissionen af såvel en fritmarkedsmodel som en reguleret model, alligevel mener, at der er behov for flere undersøgelser og flere analyser.
Uffe Elbæk (ALT), 2019-04-02:
Jeg hører mere et klart nej fra Venstre, og det undrer mig oprigtigt, for man kunne måske godt have nogle usikkerheder, da ordningen blev sat i værk – der var mange, der var bange for, at det ville være nogle fuldstændig hat og briller-forslag, vi skulle diskutere hernede i salen.
Jacob Jensen (V), 2022-02-03:
Det handler jo om – og jeg går ud fra, at det er derfor, at udskydelsen er sket – at der er blevet rejst bekymringer i vores udvalg, også bl.a. på foranledning af de samråd, som vi har haft, og de ting, der er kommet tilbage i svar til udvalget fra ministeren, som gør, at ministeren skal tænke sig om.
Morten Østergaard (RV), 2016-11-22:
Derfor vil jeg gerne i dag bede om at høre i klar tale fra statsministeren, om vi kan forvente, at det brede samarbejde om europapolitikken fortsætter, og at den nye regering vil honorere den aftale, der er, om, at europapolitikken er forankret hen over midten, eller om det er noget af det, der er til salg i forhandlingerne.
Annette Lind (S), 2022-03-29:
Faktisk vil jeg sige, at jeg ikke synes, at vi her i Folketinget står med armene nede ligesom en klasse, der sådan er fuldstændig apatisk, men at jeg derimod synes, at vi her i Folketinget har vist os som nogle ansvarlige lærere, som har taget styringen i klassen.
Henrik Rasmussen (KF), 2009-12-04:
Det, vi skal sikre, er, at vi får nogle unge mennesker, som i den sidste ende har en rygsæk på ryggen med noget i, når de skal ud på arbejdsmarkedet – og der bliver altså stillet store krav til de unge mennesker, lige så snart de er færdige med 9. klasse – det skal vi sikre i vores folkeskole.
Svend Auken (S), 2006-03-30:
Vi kan altid have domme, der går os imod, og vi har jo fremsat mange kritiske bemærkninger om den dom, der er faldet her, men det er alligevel tankevækkende, det vil jeg gerne sige – jeg synes også, det er uholdbart – at det parti, som bærer den nuværende regering, opfordrer regeringen til at begå en klart retsstridig handling, nemlig at tilsidesætte en dom inden for et retssamfund.
Pia Gjellerup (S), 1999-11-24:
Det er frygtelig ærgerligt og usikkert og besværligt for de mennesker, det går ud over, men der klarer vi den økonomiske del af det, og det synes jeg er det, der er væsentligt at klare i denne her sammenhæng, og jeg synes ikke, man kan sammenligne det med pengeinstitutter.
Frank Jensen (S), 2004-10-07:
Her er vi altså nødt til at sige, at når det drejer sig om det, som har betydning, ikke bare for vores generation, men også for de kommende generationer, er det altså godt at have et armslængdeprincip, så de, der sidder med beslutningskompetencen, er lidt på afstand, så de ikke lader sig presse af økonomiske hensyn eller af andre hensyn.
Stine Brix (EL), 2017-10-05:
For samme tankegang eksisterer jo stadig væk på uddannelsesområdet, nemlig at man lægger op til, at der hvert eneste år skal skæres 2 pct. på erhvervsuddannelserne, gymnasierne, pædagoguddannelsen, læreruddannelsen osv. osv.
Jann Sjursen (KRF), 2001-05-03:
Kristeligt Folkeparti vil derfor klart foretrække en amerikansk sikkerhedspolitisk prioritering, som følger: For det første en langt mere konsekvent indsats sammen med NATO-parterne, Rusland og Kina i bestræbelserne på at hindre spredning af missilteknologi og kapacitet til udvikling af masseødelæggelsesvåben i overensstemmelse med traktaten om ikkespredning af kernevåben og de generelle nedrustningsforhandlinger i Geneve om nedrustning, også vedrørende konventionelle våben. Som understregning af sin seriøsitet i så henseende
Nikolaj Villumsen (EL), 2016-05-25:
Det, vi desværre har set, eksempelvis ved retssagen mod de her chefredaktører, der havde afsløret våbensmugling fra den tyrkiske efterretningstjeneste til ekstreme grupper inde i Syrien, var, at da der var nogle EU-lande, der mødte op med deres delegationer for at følge retssagen, blev de afvist og fik ikke lov til at overvære retssagen.
Claus Larsen-Jensen (S), 2003-05-08:
Men det betyder også en ny start for det 21. århundrede, for de nye lande, men også for os andre og for EU som institution, fordi det skaber et behov for, at vi får effektiviseret og demokratiseret vores måde at samarbejde på, så vi på den ene side er effektive til at kunne træffe beslutninger, men samtidig også kan gøre det under fuld respekt for den mangfoldighed, forskellighed og det særpræg, der er i de enkelte lande, så vi forhåbentlig også kan skabe en bred forståelse af, at når vi samarbejder i Europa, så er det sådan set for at gavne os selv bedst muligt på tværs af landegrænserne og ikke for at undergrave det, vi hver for sig gerne vil udvikle og bevare.
Margrete Auken (SF), 2000-05-26:
I og for sig er jeg jo, kan man så forstå, enig med socialdemokraternes øjeblikkelige standpunkt i denne her sag, at det er voldsomt at tage sager ind af det her omfang ved både en anden- og en tredjebehandling, så umiddelbart var min tilskyndelse også at sige, at vi blot lader det ligge.
Frank Aaen (EL), 1998-11-13:
Derfor må vi hele tiden komme med de her reguleringer for f.eks. at forhindre, at der i en krisesituation er nogen, der udnytter situationen til at skrue priserne op på den nødvendige medicin. Vi har altså grundlæggende den holdning, at produktion og salg af lægemidler, medicin, burde være et offentligt anliggende.
Jesper Langballe (DF), 2003-04-29:
Jeg mener i og for sig, når man ser § 17, stk. 2, at det er helt klart, at attakken mod forskningsfriheden er fuldstændig bevidst. Jeg vil sige, at det paradoksale ved den nye lov om managementuniversiteter er, at universitetet er det mest fælleseuropæiske, vi overhovedet har, samtidig med at hele inspirationen til universitetsloven stammer fra det foretagende, man kalder Det Europæiske Fællesskab.
Finn Sørensen (EL), 2014-09-09:
Er det gået helt hen over hovedet på ordføreren, at en af de grove forringelser i den her dagpengereform er, at det er blevet mere end dobbelt så svært at genoptjene dagpengeret, og at vi derfor i høj grad skal bekymre os om de 20 pct., selv om de lige nu er så heldige at have fået et arbejde?
Margrethe Vestager (RV), 2007-03-30:
Hvis vi nu er enige om, at det ikke er ordet markedsføring, der er problemet, så synes jeg også, man må se, at der er to ting, som er vigtige i det her lovforslag: Det ene er jo, at en del af den nuværende konkurrence mellem f.eks. lærerseminarier ophæves, fordi man bliver en del af en fælles økonomi, en fælles ledelse og en fælles identitet som professionshøjskole.